kardosdrur/scandi-wiki huggingface dataset:
Stilket kilebæger

Stilket kilebæger (Atriplex pedunculata eller Halimione pedunculata) er en enårig urt i amarant-familien. Den har en nedliggende eller opret stængel som er sparsomt forgrenet og 20–30 cm høj. Bladene er spredte og kødfulde, og hele planten er grå. De små, enkønnede blomster sidder i klaselignende blomsterstande. Hunblomsterne har en omtrent én cm lang blomsterstilk.

I Vesteuropa vokser stilket kilebæger på mudrede indlandssaltenge ved havet. Arten der er sjælden i Danmark, er udbredt ved kysterne i Frankrig, Belgien, Holland, Storbritannien, Tyskland, Danmark, Sydsverige, Polen og Estland. I Sverige går arten mod nord i Bohuslän, men er aldrig fundet i Norge. Stilket kilebæger er også fundet ved kilder med saltholdig vand i Sydtyskland. Videre findes arten over et stort område fra Bulgarien og Rumænien østover på den store eurasiske steppen til foden af Altajbjergene.

Litteratur 
 C. Grey-Wilson og M. Blamey; norsk udgave ved T. Faarlund og P. Sunding, Teknologisk Forlags store illustrerte flora for Norge og Nord-Europa 1992, side 74–75, isbn 82-512-0355-4

 Halimione pedunculata P. Uotila 2011 Chenopodiaceae (pro parte majore). – In: Euro+Med Plantbase - the information resource for Euro-Mediterranean plant diversity besøgt 2016-03-19
 Saltmålla Den virtuella floran (svensk)

Kilder og henvisninger 

Amarant-familien
Louis Aliot

Louis Aliot (født 4. september 1969) er en fransk politiker.

Under valgene til Europa-Parlamentet i maj 2014 i den sydvestlige valgkreds kom listen, han fører, på toppen med 24,7 % af stemmerne, langt foran UMP-listen (18,5 %) og PS-listen (15,7 %).

Referencer

Eksterne henvisninger 

 Europa-Parlamentet

Politikere fra Frankrig
Udspærret annelgræs

Udspærret annelgræs eller udspærret sødgræs (Puccinellia distans) er en græsart der er hjemmehørende i Europa, men også findes i det meste af Nordamerika hvor den er naturaliseret. Den er ret almindelig i Danmark. Den vokser i fugtige områder, helst i områder med mange salte i jorden, f.eks. på naturtypen indlandssalteng, i kanterne af saltede veje, ved møddinger, gadekær og på lossepladser.

Den er en flerårig urt, der har hule stængler op til en højde på 40 til 60 cm. Blomsterstanden er en grenet top, hvor de nederste grene er udspærrede eller tilbagebøjede, også efter blomstringen. Grenene bærer yderst flere ru småaks med hver 3-6 blomster.

Slap annelgræs 
Især i det sydøstlige Danmark findes hist og her underarten slap annelgræs (Puccinellia distans ssp. borealis). Den har lidt smallere sammenlagte blade (1-2 mm) og blomsterstandens grene er oprette eller kun udstående.

Kilder og henvisninger 

Græsser
Astrid Lindgrens bibliografi

Dette er en liste over publikationer af den forfatter Astrid Lindgren.

Børne- og ungdomsromaner

Serier

Romaner

Billedbøger

Serier

Bøger

Manuskriptteater

Biografier

Selvbiografi

Andet

References 
 Lars Bergtsson (2014): Bildbibliografi över Astrid Lindgrens skrifter 1921-2010. Salikon förlag.

Personalbibliografier
Astrid Lindgren
Snedkerlærlingeværkstedet

Snedkerlærlingeværkstedet eller I/S Snederkerlærlingeværkstedet i Silkeborg var et uddannelses-snedkeri på Brokbjergvej 2 i Silkeborg.

Oprindeligt blev lærlingeværkstedet oprettet i midten af 1960'erne af den lokale mesterforening i Silkeborg under navnet I/S Silkeborg Snedkerlaugs Lærlingeværksted, men blev dog i 1967/68 overtaget og videreført af Centralforeningen af Snedkermestere og Møbelproducenter i Danmark, da værkstedet gav et for stort driftsunderskud til, at det lokale snedkerlaug kunne bære driften alene.

Motivationen bag oprettelsen lå i, at man i 1960'erne i branchen oplevede, at det som følge af industrialiseringen var blevet vanskelligt fortsat at uddanne håndværkere godt nok.

Værkstedet fungerede som et uddannelsessted og virksomhed, hvor nogle af møbelsnedkerlærlingene var tilknyttet stedet fast hele deres forløb igennem, mens andre kom fra lærepladser forskellige steder i industrien, og kunne så på Snedkerlærlingeværkstedet komme i praktik og lære håndsnedkeri, 2 gange ½ år i løbet af uddannelsen.

Lærlingene fremstillede og værkstedet solgte serieproduktion og enkeltopgaver til møbelforretninger, institutioner og private, men indenfor visse nicheområder, så virksomheden ikke konkurrerede med andre møbelproducenter i Danmark. Snedkerlærlingeværkstedet blev efterhånden kendt "for at løse opgaver lidt ud over det sædvanlige".

På virksomhedsdelen var der løbende indtægter, men selve driften af Snedkerlærlingeværkstedet gav et årligt underskud, som blev dækket af ejerne. I 1971 var der debat om dette på Centralforeningen af Snedkermestere og Møbelproducenter i Danmarks generalforsamling, men man vedtog at fortsætte driften af værkstedet.

Snedkerlærlingeværkstedet blev dog også bemærket udenfor landets grænser, og det var f.eks. værkstedet, der var med til at give møblerne i Det Danske Hus i Paris den rigtige afpudsning, ligesom vinderprojektet ved møbelfabrikantforeningerne i de nordiske landes møbelkonkurrence i midten af 1970'erne blev snedkereret på Snedkerlærlingeværkstedet.

Snedkermester Niels Overgård fra Randers var leder i mere end 30 år.

Henvisninger

Noter

Referencer 

Snedkeri
Møbelproducenter i Danmark
Håndværk og design
Uddannelsesinstitutioner i Danmark
Silkeborg
MIPS (processorarkitektur)

MIPS er en RISC-mikroprocessorarkitektur udviklet af MIPS Computer Systems, nu MIPS Technologies.

Der er flere versioner af MIPS: inklusiv MIPS I, II, III, IV og V; såvel som fem udgaver af MIPS32/64 (for henholdsvis 32- og 64-bit implementationer). De tidlige MIPS-arkitekturer var kun 32-bit; 64-bit versioner blev udviklet senere. April 2017 var den aktuelle MIPS version MIPS32/64 Release 6.

Referencer 

 

Mikroprocessorer
Philip Ludvig af Slesvig-Holsten-Sønderborg-Wiesenburg

Philip Ludvig af Slesvig-Holsten-Sønderborg-Wiesenburg (27. oktober 1620 i Beck; død 10. marts 1689 i Schneeberg) var grundlægger og den første hertug af linjen Slesvig-Holsten-Sønderborg-Wiesenburg. Hans gren af huset Slesvig-Holsten-Sønderborg er opkaldt efter Wiesenburg Slot, nær Zwickau.

Huset Oldenburg
Netværksanalyse

Netværksanalyse er mulighederne for, at overvåge, analysere metodisk og matematisk bestemme såkaldte GIF'er. Geografisk stadfæstelse af en ting, et objekt eller noget levende ved hjælpe af en procesmetode anvendt i bl.a militær kommunikation.

Således er det systemanalyser til bl.a i militær brug anvendt opmålingsprincip og objektfindingsværktøj.

Elektronik
Privilege Ibiza

Privilege Ibiza oprindelig kendst som Ku Club (1979–95) er verdens største natklub med plads til 10.000 gæster. Den er ejet af Jose Maria Etxaniz og ligger på i San Rafael på øen Ibiza i Spanien.

Natklubben blev åbnet i 1978.

Live-optrædener 
Blandt de kunstnere, som har optrådt på natklubben er:

 Adamski
 Divine
 Duran Duran
 Carl Cox
 808 State
 Freddie Mercury
 Gloria Gaynor
 Grace Jones
 James Brown
 Kylie Minogue
 José Feliciano
 Kid Creole & The Coconuts
 Orchestral Manoeuvres in the Dark (OMD)
 Spandau Ballet
 Sylvester
 Avicii

Referencer 

Natklubber
Ibiza
Etableret i 1978
MIPS

MIPS eller mips har flere betydninger:
 MIPS (million instructions per second) - mål for ydeevne af en processor
 MIPS (processorarkitektur) - en RISC processor arkitektur
 Multiband Imaging Photometer for Spitzer - et instrument på Spitzer Space Telescope
 Multi-Directional Impact Protection System - cykelhjelme egenskab
 Mips AB - producent af hjelme
Undervandsjordskælv

Et undervandsjordskælv er et jordskælv, der rammer under vandet ved bunden af en vandmasse, især et hav. De er en af de primære årsager til tsunamier. Et undervandsjordskælvs størrelse kan måles videnskabeligt på momentmagnitude-skalaen og dets intensitet kan bestemmes ved hjælp af Mercalliskalaen.

Undervandsjordskælv kan også beskadige søkabler i området og derigennem medføre store forstyrrelser af internet og internationale telefonnetværk i de pågældende områder. Dette er særligt udbredt i Asien, hvor mange søkabler krydser undervandsjordskælvzoner langs Ildringen.

Henvisninger 

Jordskælv
Flagermusbårne virus

Flagermusbårne virus er virus, der hovedsageligt har flagermus som primære værter.
Der er fundet virus i flagermuspopulationer rundt om i verden. Flagermus er i alle virusgrupper som angivet i Baltimore- klassifikationen, der deler virus i syv grupper efter deres arvemasse og replikationsmetode. Virusgrupperne indbefatter coronavirus, hantavirus, lyssavirus, rabiesvirus, nipahvirus, lassavirus, henipavirus, ebolavirus og marburgvirus, der kan forårsage marburgfeber.

Flagermusbårne virus er den vigtigste gruppe af de virustyper, der betegnes som emergent virus, opdukkende virus.

Se også 

 mRNA-vaccine
 Zoonose

Referencer

Se også 
 Virologi – Zoonose, smitte mellem dyr og mennesker
 Gruppe V i inddeling efter Baltimore klassifikationen af virus i syv grupper

Eksterne henvisninger 
 "Vi kan ikke give flagermus skylden for corona-pandemien"  fra Videnskab.dk, oversat fra The Conversation. Om den gavn flagermus er for mennesker. Af Peter Alagona, University of California, Santa Barbara, 11 april 2020
 
 virus+flagermus  hos Lex.dk

Vira
Flagermus
Sporadisk E radioudbredelse

Sporadisk E eller Es er en usædvanlig form for radioudbredelse, der benytter visse egenskaber af jordens atmosfæres ionosfære. Hvor de fleste former for ionosfære anvender den normale og cykliske F-lag i ionosfæren til at reflektere eller refraktere radioudbredelse tilbage mod jorden, anvender Sporadisk E radioudbredelse mindre "skyer" af usædvanligt ioniseret gas i den nedre del af E-lagen (typisk i højder omkring 90 til 160 km).

Sporadisk E tillader langdistancekommunikation ved VHF-frekvenser udover normal "Line-of-sight".

Som navnet indikerer er Sporadisk E en abnorm hændelse - og Sporadisk E kan i princippet ske når som helst; Sporadisk E har dog en sæsonbetonet mønster. Sporadisk E aktivitet topper om sommeren i begge halvkugler. I Nordamerika topper Sporadisk E typisk midt-til-sen juni, og falder af i sen juli og tidlig august. En mindre Sporadisk E top ses omkring vintersolhverv.

Reference

Eksterne henvisninger
 Make More Miles on VHF: ES Summary

Radiobølgernes udbredelse
Clausen funktion

Clausen funktionen, navngivet efter Thomas Clausen, er en speciel funktion af en enkelt variabel. Den kan defineres som et bestemt integrale, en trigonometrisk serie, eller ud fra andre specielle funktioner. Clausen funktionen er relateret til polylogaritmer, polygammafunktioner, Riemanns zetafunktion, Dirichlets eta funktion og Dirichlet beta funktion.

Man definere normalt to generaliserede Clausen funktioner, som kan repræsenteres som en fourierrække:

Hvor z er et komplekst tal med Re(z) >1. Hvis z er et positivt heltal, får man de standard Clausen
funktioner:

Ofte ser man kun på Clausen funktionen af anden orden Cl2 , som kan udtrykkes ved det bestemt
integrale:

Clausen funktionen af anden orden har, for m = 0, ±1, ±2, ±3, . . . , følgende egenskaber:

og har maksimum og minima i henholdsvis θmaks og θmin:

Integralregning
Min fars krig

Min fars krig er en anmelderrost dokudrama-serie på 3 afsnit på DR1, der fortæller historien om pigen Dorthe Emilie Røssell og hendes far Georg Christiansen under besættelsen. Christiansen var modstandsmand, og involveret i våbendistribution og transport af danske jøder over Øresund til Sverige indtil 1944, hvor han blev anholdt og senere tortureret af den danske gestapo-mand Ib Birkedal Hansen. Efter en omstødt dødsdom endte Christiansen først i Frøslevlejren og senere KZ-lejren Neuengamme. 

Serien indeholder store dele dramatiseringer med skuespillerne Søren Vejby i hovedrollen som Georg Christiansen, Marie Askehave som hans kone Asta og Nicolai Dahl Hamilton som Birkedal Hansen. Serien er baseret på Røssells erindringer og Peter Øvig Knudsens biografi om Birkedal.

Modtagelse 
Ved premieren fik serien stor ros, blandt andet af Berlingske, som gav 6 stjerner og opfordrede alle danskere til at se serien.
 Jyllands-Posten skrev "Erindringen og den personlige forankring gør ”Min fars krig” til et særdeles nærværende stykke tv-dramatik". Kristeligt Dagblad, Politiken og Filmmagasinet Ekko roste seriens skuespil og historie.

Kilder

Eksterne henvisninger 
 

DR-programmer
Dokumentarserier fra Danmark
Peter Laurits Jensen

Peter Laurits Jensen eller Peter Laurids Jensen (16 maj 1886 – 26 oktober 1961) var en dansk-amerikansk ingeniør, opfinder og entreprenør. Han grundlagde virksomheden Magnavox og Jensen Radio Manufacturing Company. Peter Laurits Jensen opfandt den elektrodynamiske højtaler og var med til at opfinde den trådløse telefon.

Biografi 
Peter Laurits Jensen blev født på Falster i Danmark i 1886. Hans døde i Western Springs, Illinois, 1961 da han var 75 år gammel.

Referencer

Eksterne henvisninger 
 Magnavox Company
 History of Jensen Loudspeakers
 Peter L. Jensen and the Magnavox Loudspeaker
 In Memoriam
 Historical Monument in Napa, Ca.

Personer fra Falster
Riddere af Dannebrog
Opfindere fra USA
Niels Fenger

Niels Fenger (født 9. november 1968 i København) er en dansk jurist, professor dr.jur. i forvaltningsret og fhv. landsdommer (Østre Landsret), som siden 1. december 2019 har været Folketingets Ombudsmand ().

Niels Fenger har blandt andet deltaget i den såkaldte skattesagskommission som kommissionsmedlem. Kommissionens centrale opgave var at undersøge, hvem der stod bag lækket af daværende statsminister Helle Thorning-Schmidts skattepapirer til avisen B.T.

Niels Fenger har desuden siddet i Bo Smith-udvalget, hvis formål det var at belyse forholdet mellem politikere, presse og embedsmænd.

Uddannelse og Karriere 
Niels Fenger tog sin studentereksamen i 1987 fra Rødkilde Gymnasium, Vejle. Han blev i 1992 uddannet cand.jur fra Københavns Universitet, og arbejdede herefter som fuldmægtig i Justitsministeriet. Fenger har herefter arbejdet som kontorchef i Indenrigsministeriet, samt været direktør for EFTA-tilsynsmyndighedens juridiske tjeneste, i Bruxelles. Fenger tog sin doktorgrad i forvaltningsret på afhandlingen "Forvaltning og fællesskab", ved Københavns Universitet i 2004, og arbejdede herefter som professor i forvaltningsret på Københavns Universitet. Fra 2014-15 var Fenger konstitueret Landsdommer ved Østre Landsret, og i perioden 2017-2019 tiltrådte han erhvervet Landsdommer ved Østre Landsret.

Folketingets Ombudsmand 
Den 5. november 2019, efter lange stridigheder og uenigheder i Folketingets Retsudvalg, blev Fenger indstillet til valg som ny ombudsmand i Folketinget, og valgt til embedet d. 20. november 2019 med tiltrædelse den 1. december samme år. Han afløste Henrik Bloch Andersen, der den 24. oktober 2019 var blevet valgt som midlertidig ombudsmand, efter at tidligere ombudsmand Jørgen Steen Sørensen valgte at stoppe på posten for at blive højesteretsdommer.

Referencer 

Folketingets Ombudsmænd
Jurister fra Danmark
Landsdommere fra Danmark
Tidevandsamplitude

Tidevandsamplitude for et bestemt vandområde er højdeforskellen mellem højvande og lavvande. Tidevand er havets stigen og falden forårsaget af tyngekraftspåvirkninger fra Månen og Solen og Jordens rotation. Tidevandsamplituden er ikke konstant, men forandrer sig afhængig af Månens og Solens placering.

Tidevandsdata for kystområder udgives ofte af nationale hydrografiske tjenester. Da disse data baserer sig på astronomiske fænomener kan de let forudsiges.

Henvisninger 

Oceanografi
Geofysisk væskedynamik

Geofysisk væskedynamik refererer i sin bredeste forstand til væskedynamik vedrørende naturligt opståede strømme, såsom lavastrømme, havstrømme og planetære atmosfærer på Jorden og andre planeter.

To fysiske egenskaber, som mange af de fænomener der studeres indenfor den geofysiske væskedynamik har til fælles, er rotation af væsken på grund af den planetære rotation samt stratificering (lagdeling). Geofysisk væskedynamik beskæftiger sig generelt ikke med cirkuleringen af kapper, da disse hører under geodynamik eller væskefænomener i magnetosfæren.

Henvisninger 

Geofysik
Hydrodynamik
Generel cirkulationsmodel

En global klimamodel eller generel cirkulationsmodel (GCM, ) er en model, der prøver at skildre hvordan klimaet ændrer sig ved at bruge ligninger fra væskedynamikken, kemien og blandt andet biologien. Disse ligninger er enten baseret på fysiske love, såsom Newtons love eller Termodynamikkens 2. lov, eller bliver konstrueret ud fra empiriske metoder. Der findes både atmosfæriske modeller (AGCM) og havmodeller (OCGM). En ACGM og en OCGM er ofte koblet sammen (AOGCM). Sammen med andre modeller (for f.eks. havis eller fordampning over land) danner AOGCM grundlaget for en fuld klimamodel. De forskellige modeller kan være opbygget på forskellig måde og indeholde forskellige komponenter, som kan give forskellige resultater, og er altid forbundet med en vis usikkerhed. De første AOGCM blev bygget i slutningen af 1960'erne af Syokoru Manabe og Kirk Bryan ved Geophysical Fluid Dynamics Laboratory i Princeton i New Jersey. 

I dag har man mellem ti og tyve institutioner på verdensplan som kører AOGCM'er for at varsle om klimaforandringer.

Henvisninger 

Klimaforandringer
Edward Forbes

Professor Edward Forbes FRS, FGS (12. februar 1815 – 18. november 1854) var en manx naturforsker, der indsamlede og beskrev mange forskellige biologiske arter på sine rejser rundt i Europa.

I 1833 rejste Forbes til Norge for at studere botaniske ressourcer. Hans studier blev udgivet i Loudon's Magazine of Natural History for 1835–1836. I sommeren 1834 søgte Forbes i det Irske hav efter biologiske arter. I 1835 rejste han i Frankrig, Schweiz og Tyskland for at studere deres naturhistorie.

I 1838 udgav Forbes sit første store værk, Malacologia Monensis, en synopsis om bløddyrarter fra Isle of Man. I sommeren 1838 besøgte han hertugdømmet Steiermark (i dag en del af Østrig og Slovenien) og Carniola i det, der i dag er Slovenien, for at indsamle biologiske arter.

Henvisninger 
 
 

Attribution
  Endnotes:
 Literary Gazette (25 November 1854);
 Edinburgh New Philosophical Journal (New Ser.), (1855);
 Quart. Journ. Geol. Soc. (May 1855);
 G. Wilson og A. Geikie, Memoir of Edward Forbes (1861), hvori der på pp. 575–583 forefindes en liste over Forbes' værker.
 Literary Papers, redigeret af Lovell Reeve (1855).

Fodnoter

Eksterne henvisninger 

 Memoir of Edward Forbes , af George Wilson og Archibald Geikie (MacMillan and Edmonston co., 1861); Google Book Search
 Edward Forbes nekrolog , af Thomas Huxley (Journal of Science and Literary Gazette, 1854); Clarke College
 Manx Worthies: Professor Edward Forbes  (og part 2 ), af A.W. Moore (The Manx Note Book, Vol. iii, 1887)
 Kronobiografisk skitse ; Western Kentucky University

Biologer fra Storbritannien
Mikro- og makrotilstand

En mikrotilstand er inden for statistisk mekanik en beskrivelse af et system, hvor alle delsystemers tilstande er kendte. I termodynamik vil man dog ofte kun være i stand til at måle på det samlede system og ikke på hver enkelt delsystem. Denne makroskopiske beskrivelse kaldes for en makrotilstand. Da flere forskellige mikrotilstande kan give samme makrotilstand, kan makrotilstande have forskellige sandsynligheder, selvom mikrotilstandene alle er lige sandsynlige.

Kildehenvisninger 

Statistisk mekanik
William Benjamin Carpenter

William Benjamin Carpenter CB FRS (født 29. oktober 1813, død 19. november 1885) var en engelsk læge, fysiolog og zoolog med speciale i hvirvelløse dyr. Han spillede en central rolle i det forenede University of Londons tidlige stadier.

I 1868 opdagede han i samarbejde med C. Wyville Thomson, at der findes liv i de dybe dele af havet – en opdagelse, de gjorde ved hjælp af opmudring. Deres undersøgelse modbeviste Edward Forbes' påstand fra dennes bog Distribution of Marine Life fra 1854 om, at der ikke kunne eksistere liv i havet på en dybde længere nede end omkring 600 meter.

Værker 
 
  Den første udgave var 1843, dedikeret til Sir James Clark.
 
  En posthum samling af hans værker i tidsskrifter.

Henvisninger

Eksterne henvisninger 
 
 Fullerian Professorships
 Works of William Benjamin Carpenter ved Biodiversity Heritage Library

Læger fra England
Fysiologer fra Storbritannien
Zoologer fra Storbritannien
Personer fra Exeter
Modtagere af Royal Medal
William Beebe

Charles William Beebe (29. juli 1877 – 4. juni 1962) var en amerikansk naturvidenskabsmand, ornitolog, marinbiolog, entomolog, opdagelsesrejsende og forfatter. Han var bedst kendt for sine dybhavsundersøgelser gennem en batysfære som han selv havde konstrueret – en dykkerklokke som han i 1934 anvendte til at nedstige til næsten 1000 meters dybde i Atlanterhavet. Udover sit videnskabelige arbejde om fugle og fisk udgav Beebe også et stort antal populærvidenskabelige skrifter.

Yderligere læsning 
"William Beebe," i Tom Taylor og Michael Taylor, Aves: A Survey of the Literature of Neotropical Ornithology, Baton Rouge: Louisiana State University Libraries, 2011.

Eksterne henvisninger 

 The "Official William Beebe Website" 
 Asa Wright Nature Centre & Lodge
 William Beebe Tropical Research Station
 
 
 

Biologer fra USA
Entomologer
Opdagelsesrejsende fra USA
Faglitterære forfattere fra USA
Personer fra New York City
Ornitologer fra USA
École de management de Normandie

École de management de Normandie er en europæisk business school med campusser i Le Havre, Caen, Dublin, Paris og Oxford. Skolen blev grundlagt i 1871. EM Normandie blev placeret på en 81. plads blandt de europæiske business schools i 2019 af Financial Times. EM Normandie har ligeledes et PhD-program såvel som adskillige Master-programmer inden for specifikke managementområder, såsom marketing, finans eller iværksætteri.
EM Normandie programmer har de tre internationale akkrediteringer EPAS, EQUIS og AACSB. Skolen har over 18.500 alumner inden for handel og politik, herunder Patrick Bourdet (CEO Areva Med) og Patrick Bourdet (CEO 20 Minutes).

Referencer

Eksterne henvisninger 

 Officiel website

Uddannelsesinstitutioner i Frankrig
Le Havre
Etableret i 1871
Martin Klebba

Martin Klebba (født 23. juni 1969 i Troy, Michigan, USA) er en amerikansk skuespiller og stuntmand som har medvirket i flere film. For det meste har han haft roller uden replikker. Klebba var dværg og 1,17 cm høj.

Eksterne henvisninger

 

Skuespillere fra Michigan
RJ45

RJ45 (registered jack 45 også set benævnt RJ-45) – er en variant af 8P8C-stikket, på grund af det specielle kodehul i hunstikket i venstre side.

RJ45-stikkets ben 5 og 4 blev forbundet til en enkelt toleder telefonforbindelse - og hunstikkets ben 7 og 8 havde en "programmerende" resistor.

 RJ45 er forældet i dag (2020).

(8P8C-stikket bliver ofte forkert benævnt RJ45-stik i mange forskellige områder såsom telekommunikation og datanet, men 8P8C-hunstikket mangler det specielle kodehul - og hanstikket mangler kodetappen.)

Referencer

Elektriske klemmeforbindelser
Stikforbindelser
Fyrstendømmet Ansbach

Fyrstendømmet Ansbach (), også kendt som Markgrevskabet Brandenburg-Ansbach (), var et rigsumiddelbart territorium i Det Tysk-Romerske Rige. Dets fragmenterede territorium lå omkring byen Ansbach i Franken i de nuværende tyske delstat Bayern. Det blev regeret af forskellige linjer af Huset Hohenzollern.

Bayerns historie
Ansbach
Etableret i 1398
Ophørt i 1792
Georg Frederik af Slesvig-Holsten-Sønderborg

Georg Frederik af Slesvig-Holsten-Sønderborg (18. december 1611 – 23. august 1676) var en sønderjysk fyrstelig fra Huset Oldenburg.

Han var søn af Hertug Alexander af Slesvig-Holsten-Sønderborg og Dorothea af Schwarzburg-Sondershausen.

Se også 
 Hertuger af Sønderborg

Eksterne links 
 Hans den Yngres efterkommere

Huset Oldenburg
Sønderborgske fyrstelige
Personer fra Sønderborg
Strandkvik

Strandkvik eller Strand-kvik (Elytrigia juncea) er en 15 - 40 cm høj, flerårig urt i  græsfamilien  Strandkvik blomstrer i juni og juli. Den er almindelig i Danmark  og vokser ved sandede kyststrækninger som pionerplante i forklitten ud mod havet.

Kilder og henvisninger

Græs-familien